Document ID: 31998R1197

NEUVOSTON ASETUS (EY, EHTY, EURATOM) N:o 1197/98,
annettu 5 päivänä kesäkuuta 1998,
Euroopan yhteisölle suoritettavaan veroon sovellettavien edellytysten ja menettelyn vahvistamisesta annetun neuvoston asetuksen (ETY, Euratom, EHTY) N:o 260/68 muuttamisesta
EUROOPAN UNIONIN NEUVOSTO, joka
ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,
ottaa huomioon pöytäkirjan Euroopan yhteisöjen erioikeuksista ja vapauksista ja erityisesti sen 13 ja 23 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
sekä katsoo, että
1) Euroopan rahapoliittinen instituutti on antanut lausunnon (3),
2) Euroopan keskuspankki on jo perustettu,
3) on tarkoituksenmukaista laajentaa Euroopan yhteisölle suoritettavan veron soveltaminen asetuksessa (ETY, Euratom, EHTY) N:o 260/68 (4) säädetyin edellytyksin ja siinä säädettyä menettelyä käyttäen koskemaan Euroopan keskuspankin johtokunnan ja neuvoston sekä sen henkilöstön palkkoja ja palkkioita; tämän veron soveltaminen Euroopan rahapoliittiseen instituuttiin on tarpeetonta sen jälkeen, kun instituutin selvitystila on päättynyt,
ON ANTANUT TÄMÄN ASETUKSEN:
1 artikla
Kumotaan asetuksen (ETY, Euratom, EHTY) N:o 260/68 12 a artikla siten, että kumoaminen tulee voimaan sitä päivää seuraavasta päivästä, jona Euroopan rahapoliittisen instituutin selvitystila on päättynyt.
2 artikla
Lisätään asetukseen (ETY, Euratom, EHTY) N:o 260/68 artikla seuraavasti:
"12 c artikla
Tätä asetusta sovelletaan Euroopan keskuspankin johtokunnan ja neuvoston jäseniin, sen henkilöstöön sekä pankin maksamien eläkkeiden saajiin, jotka kuuluvat niihin ryhmiin, jotka neuvosto määrittää erioikeuksista ja vapauksista tehdyn pöytäkirjan 16 artiklan ensimmäisen alakohdan mukaisesti, jos kyseessä ovat palkat ja palkkiot tai pankin maksamat työkyvyttömyyseläkkeet, vanhuuseläkkeet tai jälkeen jääneen eläkkeet."
3 artikla
Tätä asetusta sovelletaan 1 päivästä kesäkuuta 1998.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 5 päivänä kesäkuuta 1998.

Labels: 0
9
15